
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΑΚ/Φ6.11/14339 (1) 

Καθορισμός αριθμού προσώπων που θα χρησιμοποιηθούν με 


σύμβαση μίσθωσης έργου από τη Γενική Γραμματεία Ισότη¬ 
τας. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του άρθρου 15 του Ν. 1735/87 «Προσλήψεις στο Δημόσιο 
Τομέα, κοινωνικός έλεγχος στη δημόσια διοίκηση, πολιτικά δι¬ 
καιώματα και άλλες διατάξεις». 

β) Του άρθρου 27 του Ν. 1558/85 «Κυβέρνηση και Κυβερνη¬ 
τικά όργανα». 

2. Την αριθ. 48/30.12.88 πρόταση της Γενικής Γραμμα¬ 
τείας Ισότητας, αποφασίζουμε: 

Καθορίζουμε σε δώδεκα (12) τον αριθμό προσώπων που θα 
χρησιμοποιηθούν με σύμβαση μίσθωσης έργου, σύμφωνα με τις 
διατάξεις των άρθρων 681 επ. του Αστικού Κώδικα, από τη Γε¬ 
νική Γραμματεία Ισότητας με τον κατωτέρω επιμερισμό: 

1. Το έργο της μελέτης για τη συμμετοχή των γυναικών στα 
κέντρα λήψης αποφάσεων, να ανατεθεί σε ένα άτομο, πτυχιούχο 


Πανεπιστημιακής Εκπαίδευσης οικονομικής κατεύθυνσης για 
χρονικό διάστημα τριών (3) μηνών από 1.1.1989 έως 
31.3.1989 και αντί συνολικής αμοιβής διακοσίων είκοσι πέντε 
χιλιάδων (225.000) δραχμών που μπορεί να καταβάλλεται και 
τμηματικά. 

2. Το έργο της έρευνας αγοράς εργασίας και επεξεργασίας εκ¬ 
παιδευτικών προγραμμάτων που γίνονται σε συνεργασία με το 
Ευρωπαϊκό Κοινωνικό Ταμείο και σύνταξη σχετικών προτάσεων, 
να ανατεθεί σε ένα άτομο, πτυχιούχο Πανεπιστημιακής Εκπαί¬ 
δευσης, για χρονικό διάστημα τριών (3) μηνών από 1.1.1989 
έως 31.3.1989 και αντί συνολικής αμοιβής διακοσίων είκοσι πέ¬ 
ντε χιλιάδων (225.000) δραχμών που μπορεί να καταβάλλεται 
και τμηματικά. 

3. Το έργο της νομικής πληροφόρησης πολιτών σε θέματα ισό¬ 
τητας και ιδιαίτερα καταγγελιών παράβασης της ισχύουσας νο¬ 
μοθεσίας, της έρευνας για τον εντοπισμό διαφορετικής μεταχείρι¬ 
σης ανδρών-γυναικών στην ισχύουσα νομοθεσία καθώς και την 
μελέτη των νέων νομοσχεδίων που προωθούνται από την Κυβέρ¬ 
νηση σχετικά με την ισότητα των δύο φύλων, να ανατεθεί σε μία 
δικηγόρο για χρονικό διάστημα τριών (3) μηνών από 1.1.1989 
έως 31.3.1989 και αντί συνολικής αμοιβής διακοσίων πενήντα 
πέντε χιλιάδων (255.000) δραχμών που μπορεί να καταβάλλε¬ 
ται και τμηματικά. 

4. Το έργο της μελέτης για την πρόσβαση στην απασχόληση, 
τη μισθολογική και επαγγελματική εξέλιξη των γυναικών στην 
εργασία, τους κινδύνους απόλυσης, καθώς και σύνταξη προτά¬ 
σεων για μέτρα θετικών δράσεων, να ανατεθεί σε δύο δικηγόρους, 
για χρονικό διάστημα τριών (3) μηνών από 1.1.1989 έως και 
31.3.1989 και αντί συνολικής αμοιβής διακοσίων είκοσι πέντε 
χιλιάδων (225.000) δραχμών στην καθεμία που μπορεί να κα¬ 
ταβάλλεται και τμηματικά. 

5. Το έργο της επιμέλειας των εκδόσεων βιβλίων και εντύπων 
της Γενικής Γραμματείας Ισότητας (επιμέλεια και διορθώσεις 
κειμένων, μακέττες, φίλμς, φωτοσύνθεση, εκτύπωση) να ανατε¬ 
θεί σε ένα άτομο απόφοιτο δευτεροβάθμιας εκπαίδευσης με εμπειρία 
στις γραφικές τέχνες που αποδεικνύεται με έγγραφα αποδεικτικά 
στοιχεία, για χρονικό διάστημα τριών (3) μηνών, από 1.1.1989 
έως 31.3.1989 και αντί συνολικής αμοιβής διακοσίων δέκα χι¬ 
λιάδων (210.000) δραχμών που μπορεί να καταβάλλεται και 
τμηματικά. 

6. Το έργο της μελέτης για τη θέση των γυναικών στα μέσα 
μαζικής ενημέρωσης, καθώς και τον τρόπο προβολής των γυναι¬ 
κών μέσα από τη διαφήμιση, να ανατεθεί σε ένα άτομο δημοσιο¬ 
γράφο, για χρονικό διάστημα τριών (3) μηνών από 1.1.1989 
έως 31.3.1989 και αντί συνολικής αμοιβής εκατόν ογδόντα χι¬ 
λιάδων (180.000)“δραχμών που μπορεί να καταβάλλεται και 
τμηματικά. 

7. Το έργο της επιμέλειας και του συντονισμού της παραγω- 

γής οπτιχοακουστικών μέσων για θέματα ισότητας με εμπειρία 
στη διακίνηση αυτών και τη δημιουργία οπτικοακουστικού φωτο¬ 
γραφικού αρχείου να ανατεθεί σε ένα άτομο, απόφοιτο Δευτερο¬ 
βάθμιας εκπαίδευσης με εμπειρία σε σχετικά θέματα, για χρονικό 
διάστημα τριών (3) μηνών, από 1.1.1989 έως 31.3.1989 και 
αντί συνολικής αμοιβής διακοσίων είκοσι πέντε χιλιάδων 
(225.000) δραχμών που μπορεί να καταβάλλεται και τμημα¬ 
τικά. 

8. Το έργο της έρευνας για τα αποτελέσματα της περιθωριο¬ 
ποίησης της γυναίκας στην ψυχική και σωματική της υγεία, να 
ανατεθεί σε μια ψυχολόγο, για χρονικό διάστημα τριών (3) μη¬ 
νών από 1.1.1989 έως 31.3.1989 και αντί συνολικής αμοιβής 
διακοσίων είκοσι πέντε χιλιάδων (225.000) δραχμών που μπο¬ 
ρεί να καταβάλλεται και τμηματικά. 

9. Το έργο της μελέτης και συλλογής στοιχείων για τη σεξουα¬ 
λική διαπαιδαγώγηση στην πρωτοβάθμια εκπαίδευση να ανατε¬ 
θεί σε δύο απόφοιτους δευτεροβάθμιας εκπαίδευσης για χρονικό 
διάστημα τριών (3) μηνών από 1.1.1989 έως 31.3.1989 και 
αντί συνολικής αμοιβής εκατόν ογδόντα χιλιάδων (180,000) 
δραχμών στην καθεμία που μπορεί να καταβάλλεται και τμημα¬ 
τικά. 

10. Το έργο της μελέτης και συλλογής στοιχείων αξιολόγησης 
της αποδοτικότητας των Γυναικείων Συνεταιρισμών που στηρίζει 
η Γενική Γραμματεία Ισότητας να ανατεθεί σε μία απόφοιτο δευ¬ 
τεροβάθμιας εκπαίδευσης για χρονικό διάστημα τριών (3) μηνών 
από 1.1.1989 έως 31.3.1989 και αντί συνολικής αμοιβής εκα¬ 
τόν ογδόντα χιλιάδων (180.000) δραχμών που μπορεί να κατα¬ 
βάλλεται και τμηματικά. 

Τα ανωτέρω έργα αφορούν εργασίες που δεν ανάγονται στον 
κύκλο καθηκόντων των υπαλλήλων της Γενικής Γραμματείας 
Ισότητας. 

Τόπος εκτέλεσης των ως άνω Συμβάσεων έργου ορίζεται εκεί¬ 
νος των Γραφείων της Γενικής Γραμματείας Ισότητας (Μουσαίου 
2 Πλάκα) ή άλλος που κρίνεται αναγκαίος από τον ανάδοχο προ- 
κειμένου να πραγματοποιήσει το έργο του. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 30 Δεκεμβρίου 1988 

Ο ΥΠΟΥΡΓΟΣ 

ΑΓ. ΚΟΥΤΣΟΓΙΩΡΓΑΣ 
-♦- ' 

Αριθ. 34688/Ε/8687 (2) 

Καθορισμός αριθμού προσώπων που θ’ απασχοληθούν σε Γρα¬ 
φεία Τύπου Εξωτερικού της Γ.Γ.Τ.Κ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΝΑΠΛΗΡΩΤΗΣ ΠΡΟΕΔΡΙΑΣ ΤΗΣ ΚΥΒ/ΣΗΣ 

Έχοντας υπόψη: 

1. Τις διατάξεις του Ν.Δ. 216/74 «περί συστάσεως Υπουρ¬ 
γείου Προεδρίας Κυβερνήσεως». 

2. Τις διατάξεις του άρθρου 11 του Ν. 506/76 «περί ρυθμί- 
σεως θεμάτων τινών της Γενικής Γραμματείας Τύπου και Πλη¬ 
ροφοριών» σε συνδυασμό με τις διατάξεις του άρθρου 9 του Ν.Δ. 
744/70 «περί υπαγωγής της Γ.Δ.Τ.Π. του Υπουργείου Προε¬ 
δρίας της Κυβέρνησης υπό τον Πρωθυπουργό, μετονομασίας και 
οργανώσεως αυτής». 

3. Τις διατάξεις του Π.Δ. 381/77 «περί οργανισμού της παρά 
τω Υπουργείω Προεδρίας Κυβερνήσεως Γενικής Γραμματείας 
Τύπου και Πληροφοριών». 

4. Τις διατάξεις του άρθρου 15 του Ν. 1735/87 «προσλήψεις 
στο Δημόσιο Τομέα και άλλες διατάξεις». 

5. Τις διατάξεις του Ν. 1256/82 (άρθρο 6 παρ. 6) «για την 
πολυθεσία, την πολυαπασχόληση κ.λπ.». 

6. Το αριθμ. 595/16.11.88 Υπηρεσιακό Σημείωμα της Διεύ¬ 
θυνσης Υπηρεσιών Εξωτερικού της Γενικής Γραμματείας Τύπου 


και Πληροφοριών. 

7. Την ανάγκη απασχόλησης με σύμβαση μίσθωσης έργου στα 
Γραφεία Τύπου Εξωτερικού της Γενικής Γραμματείας Τύπου και 
Πληροφοριών είκοσι (20) ατόμων τα οποία θα εκτελούν διάφορες 
εργασίες όπως λεπτομερώς αναφέρονται παρακάτω. 

8. Το γεγονός ότι οι πιο πάνω εργασίες δεν ανάγονται στον κύ¬ 
κλο των καθηκόντων των υπαλλήλων της Γενικής Γραμματείας 
Τύπου και Πληροφοριών, όπως αυτά ορίζονται από τις οικίες ορ¬ 
γανικές διατάξεις. 

9. Την απόφαση αριθμ. Υ.595/29.6.88 ΦΕΚ 444/Β/ 
29.6.88 «Καθορισμός αρμοδιοτήτων του Αναπληρωτή Υπουρ¬ 
γού Προεδρίας της Κυβέρνησης Δημήτρη Μαρούδα», αποφασί¬ 
ζουμε: 

Α. Καθορίζουμε τον αριθμό των προσώπων που μπορεί να 
απασχοληθούν με σύμβαση μίσθωσης έργου στα παρακάτω Γρα¬ 
φεία Τύπου Εξωτερικού της Γενικής Γραμματείας Τύπου και 
Πληροφοριών του Υπουργείου Προεδρίας της Κυβέρνησης για το 
χρονικό διάστημα από 1.1.1989 μέχρι 30.6.1989. 

1. Γραφείο Τύπου Αγκύρας. 

Ένα (1) άτομο με άριστη γνώση της Τουρκικής γλώσσας και 
γνώση της Τουρκικής νοοτροπίας, έργο του οποίου θα είναι η 
διεκπεραίωση διαφόρων εργασιών που σχετίζονται με την καθη¬ 
μερινή επαφή του Γραφείου με τις Τουρκικές Δημόσιες Υπηρε¬ 
σίες, δημοσιογραφικούς Οργανισμούς Υπουργεία κ.λπ. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 1.500 δολάρια και θα καταβάλλε¬ 
ται τμηματικά μετά την παράδοση αντίστοιχου Τμήματος του έρ¬ 
γου. 

2. Γραφείο Τύπου Βόννης. 

Ένα (1) άτομο με εμπειρία σε θέματα των Ελλήνων μετανα¬ 
στών της Δυτικής Γερμανίας, έργο του οποίου θα είναι η ενημέ¬ 
ρωση των φορέων των Ελλήνων της Δυτικής Γερμανίας σε θέ¬ 
ματα που τους απασχολούν και η συνεχής επαφή μαζί τους. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 9.000 ϋ.Μ. και θα καταβάλλεται 
τμηματικά μετά την παράδοση αντίστοιχου τμήματος του έργου. 

3. Γραφείο Τύπου Κοπεγχάγης. 

Ένα (1) άτομο, Πτυχιούχος Πανεπιστημίου, με άριστη γνώση 
της Δανικής γλώσσας, έργο του θα είναι η παρακολούθηση του 
Δανικού Τύπου, ο εντοπισμός και η μετάφραση άρθρων που εν¬ 
διαφέρουν την Ελλάδα και η δεικπεραίωση των εργασιών του 
Γ ραφείου που απαιτούν άμεση επαφή με τις Δανικές αρχές και το 
κοινό. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 38.284ϋ.Κ. και θα καταβάλλεται 
τμηματικά μετά την παράδοση αντίστοιχου τμήματος του έργου. 

4. Γραφείο Τύπου Λευκωσίας. 

Ένα (1) άτομο, Πτυχιούχος Πανεπιστημίου, με άριστη γνώση 
της Τουρκικής γλώσσας και με μεγάλη εμπειρία σε Τουρκοκυ- 
πριακά θέματα. Έργο του θα είναι η παρακολούθηση και η μετά¬ 
φραση του Τουρκικού και του Τουρκοκυπριακού Τύπου, η επισή¬ 
μανση και η επεξεργασία δημοσιευμάτων που αφορούν την Ελ¬ 
λάδα και την Κύπρο. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 1.500 Λ.Κ. και θα καταβάλλεται 
τμηματικά μετά την παράδοση αντίστοιχου τμήματος του έργου. 

5. Γραφείο Τύπου Λονδίνου. 

Ένα (1) άτομο με άριστη γνώση της Αγγλικής γλώσσας. 
Έργο του θα είναι η επιμέλεια και σύνταξη του μηνιαίου Δελτίου 

που εκδίδει το Γραφείο καθώς και όλων των προς δημοσίευση 
κειμένων στην Αγγλική γλώσσα. Επίσης η προώθηση των ελλη¬ 
νικών θέσεων στα μέτρα μαζικής επικοινωνίας, λόγω της γνώσης 
του σε βάθος των ελληνικών θεμάτων και του Κυπριακού. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 4.300 £ και θα καταβάλλεται τμη¬ 
ματικά μετά την παράδοση αντίστοιχου τμήματος του έργου. 

6. Γραφείο Τύπου Μεξικού. 

α) Ένα (1) άτομο με άριστη γνώση της Ισπανικής γλώσσας. 
Έργο του θα είναι η παρακολούθηση και η μετάφραση του Μεξι- 
κανικού Τύπου και η ταχεία διεκπεραίωση διαφόρων άλλων ερ¬ 
γασιών του Γραφείου λόγω άριστης γνώσης της χώρας και των 
Μεξικανικών πραγμάτων. 

Το συνολικό ποσόν αμοιβής που θα καταβληθεί στο ανωτέρω 
άτομο γιά την εκτέλεση του παραπάνω έργου κατά το εν λόγω 
χρονικό διάστημα ορίζεται σε 4.500 δολάρια και θα καταβάλλε¬ 
ται τμηματικά μετά την παράδοση αντίστοιχου τμήματος του έρ¬ 
γου. . ; ■ 

β) Ένα (1) άτομο. με· άριστη γνώση της Ισπανικής γλώσσας. 
Έργο του θα είναι η παρακολούθηση και η μετάφραση κειμένων 
του·Μεξικανικού Τύπου και η διεκπεραίωση διαφόρων θεμάτων 
που σχετίζονται με τις επαφές του Γραφείου με τις αρχές του Με¬ 
ξικού. · · 

Το συνολικό ποσόν αμοιβής που θα-'καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 2.100 δολάρια και θα καταβάλλε¬ 
ται τμηματικά μετά την παράδοση αντίστοιχου τμήματος του έρ¬ 
γου. 

7. Γραφείο Τύπου Μπραζίλιας. 

Δύο (2) άτομα με άριστη γνώση της Πορτογαλικής γλώσσας. 
Έργο τους θα είναι η επιμέλεια τής έκδοσης και της αποστολής 
του ενημερωτικού δελτίου - ΟΚΕΟΓΑ που εκδίδει το Γραφείο Τύ¬ 
που και στέλνεται σε 5.000 παραλήπτες. 

Το συνολικό ποσόν αμοιβής που θα καταβληθεί στα ανωτέρω 
άτομα για την εκτέλεση'του παράπάνςυ. έργου κατά το εν λόγω 
χρονικό διάστημα ορίζεται σε 3.900.δολάρια και θα καταβάλλε¬ 
ται τμηματικά μετά την παράδοση αντίστοιχου τμήματος του έρ- 
γού. 

8. Γραφείο Τύπου Νέας- Υόρκης. 

Ένα (1) άτομο με άριστη γνώση της Αγγλικής γλώσσας, από¬ 
φοιτος Δευτεροβάθμιας Εκπαίδευσης.. Έργο του θα είναι η φρο¬ 
ντίδα λειτουργίας του ραδιοφωνικού - κυκλώματος του Γραφείου 
Τύπου με την ΕΡΑ που αναμετάδίδεται σε πενήντα πέντε (55) 
ομογενειακούς σταθμούς, καθώς και-η σύνταξη και εκφώνηση 
της ανασκόπησης του Αθηναϊκού Τύπου για την ενημέρωση των 
προαναφερθέντων ομογενειακών ραδιοσταθμών. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 6.000 δολάρια και θα καταβάλλε¬ 
ται τμηματικά μετά την παράδοση αντίστοιχου τμήματος του έρ¬ 
γου. 

9. Γραφείο Τύπου Ουάσιγκτων. 

α) Ένα (1) άτομο, δημοσιογράφος απόφοιτος Πανεπιστημίου 
με άριστη γνώση της Αγγλικής γλώσσας. Έργο του θα είναι η 
επιμέλεια της έκδοσης του εβδομαδιαίου πληροφοριακού δελτίου 
του Γραφείου Τύπου, καθώς και η σύνταξη κάθε αγγλικού κειμέ¬ 
νου του Γ ραφείου Τύπου που απευθύνεται στις αμερικανικές υπη¬ 
ρεσίες ή στον Τύπο. * 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 10.800 δολάρια και θα καταβάλ¬ 
λεται τμηματικά μετά την παράδοση αντίστοιχου τμήματος του 
έργου. 


β) Ένα (1) άτομο, Πτυχιούχος Πανεπιστημίου στις πολιτικές 
επιστήμες και κάτοχος μεταπτυχιακών τίτλων σπουδών στο ίδιο 
ή συναφές γνωστικό αντικείμενο. Έργο του θα είναι η σύνταξη 
αναλύσεων σχετικών με τον Αμερικανικό Τύπο και τις πολιτικές 
εξελίξεις και ιδιαίτερα τις ελληνοαμερικανικές σχέσεις, προς ενη¬ 
μέρωση της Κεντρικής Υπηρεσίας της Γενικής Γραμματείας Τύ¬ 
που και Πληροφοριών. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 10.800 δολάρια και θα καταβάλ¬ 
λεται τμηματικά μετά την παράδοση αντίστοιχου τμήματος του 
έργου. 

γ) Ένα (1) άτομο κάτοχος μεταπτυχιακού τίτλου σπουδών 
στην Τεχνική Διοίκησης, δημοσιογράφος. Έργο του θα είναι οι 
επαφές του Γραφείου Τύπου με τους εκπροσώπους των Αμερικα¬ 
νικών Μέσων Μαζικής Επικοινωνίας, τους Πανεπιστημιακούς 
κύκλους, τα Ιδρύματα Ερευνών και τους Αμερικανούς και τους 
Ελληνοαμερικανούς πολιτικούς. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 9.000 δολάρια και θα καταβάλλε¬ 
ται τμηματικά μετά την παράδοση αντίστοιχου τμήματος του έρ¬ 
γου. 

δ) Ένα (1) άτομο, απόφοιτος δευτεροβάθμιας εκπαίδευσης. 
Έργο του θα είναι η διεκπεραίωση διαφόρων εργασιών του Γρα¬ 
φείου που σχετίζονται με τις ομογενειακές οργανώσεις και τα 
μέσα μαζικής επικοινωνίας. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 9.600 δολάρια και θα καταβάλλε¬ 
ται τμηματικά μετά την παράδοση αντίστοιχου τμήματος του έρ¬ 
γου. · 

ε) Ένα (1) άτομο πτυχιούχος Πανεπιστημίου στις Οικονομικές 
Επιστήμες και κάτοχος μεταπτυχιακών τίτλων σπουδών. Έργο 
του θα είναι η εκτέλεση διαφόρων εργασιών του Γραφείου που 
σχετίζονται με τα μέσα μαζικής επικοινωνίας και τις ομογενεια- 
κές οργανώσεις των ΗΠΑ. 

Το συνολικό ποσόν. αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 6.000 δολάρια και θα καταβάλλε¬ 
ται τμηματικά μετά την παράδοση αντίστοιχου τμήματος του έρ¬ 
γου. 

10. Γραφείο Τύπου Ρώμης. 

Ένα (1) άτομο, πτυχιούχος Πανεπιστημίου που κατέχει άρι¬ 
στα την Ιταλική γλώσσα, δημοσιογράφος. Έργο του θα είναι ο 
χειρισμός διαφόρων θεμάτων που αναφέρονται στις δημόσιες σχέ¬ 
σεις και επαφές του Γραφείου Τύπου με τις Ιταλικές αρχές·και τον 
Τύπο και η επιμέλεια όλων των Ιταλικών κειμένων και του Γρα¬ 
φείου Τύπου που απευθύνονται προς τις Δημόσιες Υπηρεσίες και 
τις εφημερίδες. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά τό εν λόγω 
χρονικό διάστημα ορίζεται σε 7.200.000 Ε.Τ.5. και θα κατα¬ 
βάλλεται τμηματικά μετά την παράδοση αντίστοιχου τμήματος 
του έργου. 

11. Γραφείο Τύπου Σόφιας. 

Ένα (1) άτομο, πτυχιούχος Πανεπιστημίου, με άριστη γνώση 
της Βουλγαρικής και γνώση της Αγγλικής, Σερβικής και Ρωσι¬ 
κής γλώσσας. Έργο του θα είναι η παρακολούθηση του Βουλγα¬ 
ρικού Τύπου, η επισήμανση θεμάτων που ενδιαφέρουν την Ελτ 
λάδα, και η μετάφραση του Βουλγαρικού Τύπου. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 3.600 δολάρια και θα καταβάλλε- 

ται τμηματικά μετά την παράδοση αντίστοιχου τμήματος του έρ¬ 
γου. 

12. Γραφείο Τύπου Στρασβούργου. 

Ένα (1) άτομο, έργο του οποίου θα είναι η παρακολούθηση θε¬ 
μάτων του Ευρωπαϊκού Κοινοβουλίου και του Συμβουλίου της 
Ευρώπης, που αφορούν την Ελλάδα και η σύνταξη των σχετικών 
κειμένων. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 36.000 Γ.Ε. και θα καταβάλλεται 
τμηματικά μετά την παράδοση αντίστοιχου τμήματος του έργου. 

13. Γραφείο Τύπου Χάγης. 

Ένς^(Ί) άτομο τουλάχιστον με προδίπλωμα Ολλανδικού Πα¬ 
νεπιστημίου με άριστη γνώση της ολλανδικής και γνώση της αγ¬ 
γλικής γλώσσας. Έργο του θα είναι η παρακολούθηση του Ολ¬ 
λανδικού Τύπου και η επισήμανση και η μετάφραση κειμένων που 
αφορούν την Ελλάδα. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 12.360 Ρ.Η. και θα καταβάλλεται 
τμηματικά μετά την παράδοση αντίστοιχου τμήματος του έργου. 

14. Γραφείο Τύπου Βοστώνης. 

Ένα (1) άτομο πτυχιούχος Πανεπιστημίου, γλωσσομαθής, με 
ειδικότητα στη Γλωσσολογία και εμπειρία στην έρευνα και στη 
μελέτη συγγραμμάτων διαφόρων γλωσσών, έργο του οποίου θα 
είναι η εντόπιση και ή μελέτη τέτοιων συγγραμμάτων που βρί¬ 
σκονται στις πανεπιστημιακές βιβλιοθήκες της περιοχής Βοστώ¬ 
νης και αφορούν σε θέματα Ελληνικού ενδιαφέροντος, για την 
οποία και θα ενημερώνει την Κεντρική Υπηρεσία. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 6.000 δολάρια Η.Π.Α. και θα κα¬ 
ταβάλλεται τμηματικά μετά την παράδοση αντίστοιχου τμήμα¬ 
τος του έργου. 

15. Γραφείο Τύπου Λισσαβώνας. 

Ένα (1) άτομο με άριστη γνώση της Πορτογαλικής γλώσσας, 
έργο του οποίου θα είναι η παρακολούθηση του Πορτογαλικού 
Τύπου και ο εντοπισμός και η μετάφραση άρθρων που ενδιαφέ¬ 
ρουν την Ελλάδα. 

Το συνολικό ποσόν αμοιβής που θα καταβληθεί στο ανωτέρω 
άτομο για την εκτέλεση του παραπάνω έργου κατά το εν λόγω 
χρονικό διάστημα ορίζεται σε 1.800 δολάρια Η.Π.Α. και θα κα¬ 
ταβάλλεται τμηματικά μετά την παράδοση αντίστοιχου τμήμα¬ 
τος του έργου. 

Β. Οι παραπάνω εργασίες δεν ανάγονται στον κύκλο καθηκό¬ 
ντων των υπαλλήλων της Γενικής Γραμματείας Τύπου και Πλη¬ 
ροφοριών. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 30 Δεκεμβρίου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΓ. ΚΟΥΤΣΟΓΙΩΡΓΑΣ ΔΗΜ. ΜΑΡΟΥΔΑΣ 


Αριθ. 34686/Ε (3) 

Καθορισμός αριθμού προσώπων που θ’ απασχοληθούν στη 
Γ.Γ.Τ.Κ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΝΑΠΛΗΡΩΤΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 2 του Ν.Δ. 216/74 «περί συστά- 
σεως Υπουργείου Προεδρίας Κυβερνήσεως». 

2. Τις διατάξεις του άρθρου 11 του Ν. 506/76 «περί ρυθμί- 
σεως θεμάτων τινών της Γενικής Γραμματείας Τύπου και Πλη¬ 
ροφοριών» σε συνδυασμό με τις διατάξεις του άρθρου 9 του Ν.Δ. 
744/70 «περί υπαγωγής της ΓΔΤΠ του ΥΠΠΚ υπό τον Πρωθυ¬ 
πουργό μετονομασίας και οργανώσεως αυτής». 

3. Τις διατάξεις του άρθρου 15 του Ν. 1735/87 «προσλήψεις 
στο Δημόσιο Τομέα κ.α. διατάξεις». 

4. Τις διατάξεις του Ν. 1256/82 (άρθρο 6 παρ. 6) «για την 
πολυθεσία κ.λπ.». 

5. Την απόφαση αρ. Υ595/29.6.88 «καθορισμός αρμοδιοτή¬ 
των του Αναπληρωτή Υπουργού Προεδρίας της Κυβέρνησης Δη- 
μητρίου Μαρούδα». 

6. Την ανάγκη απασχόλησης προσωπικού με ανάθεση έργου 
στη Γενική Γραμματεία Τύπου και Πληροφοριών για την εκτέ¬ 
λεση εργασιών που δεν ανάγονται στον κύκλο των υπηρεσιακών 
καθηκόντων των υπαλλήλων της Γενικής Γραμματείας Τύπου 
και Πληροφοριών, αποφασίζουμε: 

Α. Καθορίζουμε τον αριθμό των προσώπων που μπορεί να 
απασχοληθούν στη Γενική Γραμματεία Τύπου και.Πληροφοριών 
του Υπουργείου Προεδρίας της Κυβέρνησης με σύμβαση μίσθω¬ 
σης έργου για το χρονικό διάστημα από 1.1.89 μέχρι 30.6.89 
ως εξής: 

1. Για την επισήμανση δημοσιευμάτων του τουρκικού τύπου 
που αφορούν τις ελληνοτουρκικές σχέσεις, τη μετάφραση των δη¬ 
μοσιευμάτων αυτών και την επιμέλεια της σύνταξης του δελτίου 
τουρκικού τύπου που εκδίδεται από τη ΓΓΤΠ δύο (2) μεταφρα¬ 
στές. 

Ως προσόντα διορισμού για την απασχόληση με το παραπάνω 
έργο ορίζονται άριστη γνώση της τουρκικής γλώσσας που μπορεί 
να αποδειχθεί με αντίστοιχους τίτλους σπουδών ή εμπειρία κα¬ 
ταλλήλως διακριβουμένη. 

Το ύψος της αμοιβής για κάθε μεταφραστή για την εκτέλεση 
του παραπάνω έργου κατά το εν λόγω χρονικό διάστημα ορίζεται 
σε 420 χιλ. δρχ. και θα καταβάλλεται τμηματικά μετά την παρά¬ 
δοση αντίστοιχου τμήματος του έργου με την προσκόμιση θεωρη¬ 
μένου από την οικεία Οικονομική Εφορία δελτίου παροχής Υπη¬ 
ρεσιών. 

2. Για την επισήμανση δημοσιευμάτων του αλβανικού τύπου 
που αφορούν τις ελληνοαλβανικές και τις διαβαλκανικές σχέσεις, 
τη μετάφραση των δημοσιευμάτων αυτών και την επιμέλεια των 
αντίστοιχων σχολίων του βαλκανικού δελτίου που εκδίδεται από 
τη ΓΓΤΠ, ένας (1) μεταφραστής. 

Ως προσόντα για την απασχόληση με το παραπάνω έργο ορί¬ 
ζονται άριστη γνώση της αλβανικής γλώσσας που αποδεικνύεται 
με αντίστοιχους τίτλους σπουδών, ή με βεβαιώσεις προηγούμε¬ 
νης απασχόλησης σε παρόμοια έργα. 

Το ύψος της αμοιβής που θα καταβληθεί για την εκτέλεση του 
παραπάνω έργου κατά το εν λόγω χρονικό διάστημα ορίζεται σε 
390 χιλ. δρχ., και θα καταβάλλεται τμηματικά μετά την παρά¬ 
δοση αντίστοιχου τμήματος του έργου με την προσκόμιση θεωρη¬ 
μένου από την οικεία Οικονομική Εφορία δελτίου παροχής Υπη¬ 
ρεσιών. 

3. Για τη σκηνοθετική επίβλεψη των ταινιών μικρού ή μεγά¬ 
λου μήκους που παράγονται από τη ΓΓΤΠ, ένας (1) σχηνοθέτης. 

Ως προσόντα για την απασχόληση με το παραπάνω έργο ορί¬ 
ζονται βεβαίωση της Ένωσης Ελλήνων Σκηνοθετών ότι ο απα¬ 
σχολούμενος είναι μέλος της καθώς και αξιόλογη σκηνοθετική 
εμπειρία. 

Το ύψος της αμοιβής που θα καταβληθεί για την εκτέλεση του 
παραπάνω έργου κατά το εν λόγω χρονικό διάστημα ορίζεται σε 
540 χιλ. δρχ., και θα καταβάλλεται τμηματικά μετά την παρά¬ 
δοση αντίστοιχου τμήματος του έργου με την προσκόμιση θεωρη¬ 
μένου από την οικεία Οικονομική Εφορία δελτίου παροχής Υπη¬ 
ρεσιών. 

4. Για την παρακολούθηση, συντήρηση και επιδιόρθωση των 
ηλεκτρολογικών - μηχανολογικών εγκαταστάσεων της ΓΓΤΠ, 
τέσσερις (4) τεχνίτες - συντηρητές. 

Ως προσόντα για την απασχόληση με το παραπάνω έργο ορί¬ 
ζονται πτυχία αντίστοιχων τεχνικών σχολών. 

Το ύψος της αμοιβής που θα καταβληθεί για την εκτέλεση του 
παραπάνω έργου κατά το εν λόγω χρονικό διάστημα ορίζεται σε 
390 χιλ. δρχ., για κάθε άτομο και θα καταβάλλεται τμηματικά 
μετά την παράδοση αντίστοιχου τμήματος του έργου με την προ¬ 
σκόμιση θεωρημένου από την οικεία Οικονομική Εφορία δελτίου 
παροχής υπηρεσιών. 

5. Για την αξιολόγηση δημοσιογραφικού υλικού επί θεμάτων 
που αφορούν την Ελλάδα την επισήμανση δημοσιευμάτων σε εφη¬ 
μερίδες, περιοδικά κ.λπ., τη σύνταξη κειμένων και δελτίων τύπου 
και την προετοιμασία ενημερωτικών εκδόσεων της ΓΓΤΠ τέσσε¬ 
ρις (4) συντάκτες: 

Ως προσόντα για την απασχόληση με το παραπάνω έργο ορί¬ 
ζονται απολυτήριο Λυκείου καθώς και δημοσιογραφική κατάρ¬ 
τιση ή εμπειρία σε σχετικά θεάματα. 

Το ύψος της αμοιβής που θα καταβληθεί για την εκτέλεση του 
έργου κατά το εν λόγω χρονικό διάστημα ορίζεται σε 390 χιλ. 
δρχ. και θα καταβάλλεται τμηματικά μετά την παράδοση αντί¬ 
στοιχου τμήματος του έργου με την προσκόμιση θεωρημένου από 
την οικεία Οικονομική Εφορία δελτίου παροχής υπηρεσιών. 

6. Για την μετάφραση κειμένων από τη γαλλική γλώσσα, ένας 
(1) μεταφραστής. 

Ως προσόντα για την απασχόληση με το παραπάνω έργο ορί¬ 
ζονται πτυχίο πανεπιστημίου και σχετική μεταφραστική εμπειρία. 

Το ύψος της αμοιβής που θα καταβληθεί για την εκτέλεση του 
έργου κατά το εν λόγω χρονικό διάστημα ορίζεται σε 390 χιλ. 
δρχ. και θα καταβάλλεται τμηματικά μετά την παράδοση αντί¬ 
στοιχου τμήματος του έργου με την προσκόμιση θεωρημένου από 
την οικεία Οικονομική Εφορία δελτίου παροχής υπηρεσιών. 

7. Για τη δακτυλογράφηση κειμένων, ενημερωτικών δελτίων 
και ανακοινώσεων που εκδίδονται από τη ΓΓΤΠ, πέντε (5) δα- 
κτυλογράφοι. 

Ως προσόντα για την απασχόληση με το παραπάνω έργο ορί¬ 
ζονται απολυτήριο δευτεροβάθμιας εκπαίδευσης και άριστη 
γνώση της ελληνικής δακτυλογραφίας. 

Το ύψος της αμοιβής που θα καταβληθεί για την εκτέλεση του 
παραπάνω έργου κατά το εν λόγω χρονικό διάστημα ορίζεται σε 
390 χιλ. δρχ. για κάθε άτομο και θα καταβάλλεται τμηματικά 
μετά την παράδοση αντίστοιχου τμήματος του έργου με την προ¬ 
σκόμιση θεωρημένου από την οικεία Οικονομική Εφορία δελτίου 
παροχής υπηρεσιών. 

8. Για την επιστασία και τον καθαρισμό των χώρων της 
ΓΓΤΠ, έντεκα (11) επιμελητές χώρων. 

Ως προσόντα για την απασχόληση με το παραπάνω έργο ορί¬ 
ζονται απολυτήριο στοιχειώδους εκπαίδευσης και σχετική εμπει¬ 
ρία. 

Το ύψος της αμοιβής που θα καταβληθεί για την εκτέλεση του 
έργου κατά το εν λόγω χρονικό διάστημα ορίζεται σε 390 χιλ. 
δρχ. και θα καταβάλλεται τμηματικά μετά την παράδοση αντί¬ 
στοιχου τμήματος του έργου με την προσκόμιση θεωρημένου από 
την οικεία Οικονομική Εφορία δελτίου παροχής υπηρεσιών. 

Β. Τα πιο πάνω έργα δεν ανάγονται στον κύκλο καθηκόντων 
των υπαλλήλων της Γενικής Γραμματείας Τύπου και Πληροφο¬ 
ριών. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Δεκεμβρίου 1988 

ΟΙ ΥΠΟΥΡΓΟΙ ' ,·. 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΓ. ΚΟΥΤΣΟΓΙΩΡΓΑΣ ΔΗΜ. ΜΑΡΟΥΔΑΣ 

- ♦- 

Αριθ. 67662 (4) 

Ανασύσταση του Αρχείου του Ληξιαρχείου της Κοινότητας Κυ¬ 
παρισσιού του Νομού Λακωνίας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: α) του άρθρου 18 του Ν. 344/11.6.1976 
«περί ληξιαρχικών πράξεων», β) του Ν. 2809/17.4.1954 «περί 
ανασυστάσεως των καταστραφέντων Αρχείων των Δικαστικών 
Γ ραφείων της Πόλεως Ζακύνθου», και γ) τις διατάξεις του άρ¬ 
θρου 3 του Β. Δ/τος 158/1969 «περί μεταφοράς των Υπηρε¬ 
σιών των Ληξιαρχείων του Κράτους εκ του Υπουργείου Δικαιοσύ¬ 
νης εις το Υπουργείον Εσωτερικών». 

2. Την πρόταση 13385/4.11.1988 του Νομάρχη Λακωνίας, 
περί ανασυστάσεως του καταστραφέντος από πυρκαϊά Αρχείου 
του Ληξιαρχείου της Κοινότητας Κυπαρισσιού, αποφασίζουμε: 

Την ανασύσταση του καταστραφέντος από πυρκαϊά Αρχείου 
του Ληξιαρχείου της Κοινότητας Κυπαρισσιού Νομού Λακω¬ 
νίας. 

Η ανασύσταση του Αρχείου του ως άνω Ληξιαρχείου θα γίνει 
με μέριμνα του Ληξιάρχου, σύμφωνα με τη διαδιακασία που προ- 
βλέπεται από τις διατάξεις του νόμου 2809/1954 «περί ανασυ¬ 
στάσεως των καταστραφέντων Αρχείων των Δικαστικών Γρα¬ 
φείων της πόλεως Ζακύνθου». 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 22 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΙΑΝΝΗΣ ΣΚΟΥΛΑΡΙΚΗΣ 
-♦- 

Αριθ. 114522 (5) 

Ανασυγκρότηση Επιτροπής Κληρώσεως Ομολογιών των Λα- 
χειοφόρων Εσωτερικών Δανείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 89 και 115 του Π.Δ. 284/14.6.88 «Περί διαρ- 
θρώσεως του Υπουργείου Οικονομικών και Οργανισμού των 
Υπηρεσιών αυτού». 

2. Την απόφαση 36424/1454/76 του Υπουργού Οικονομι¬ 
κών. 

3. Το έγγραφο 54065/6.12.88 της Εισαγγελίας Πρωτοδι¬ 
κών Αθηνών. 

4. Το έγγραφο 2818/15.12.88 του Χρηματιστηρίου Αθη¬ 
νών, αποφασίζουμε: 

Ανασυγκροτούμε ως κατωτέρω την Επιτροπή Κληρώσεως 
Ομολογιών των Λαχειοφόρων Εσωτερικών Δανείων. 

1. Τακτικά μέλη: 

α) Ιωάννης Γαβρίλης, Προϊστάμενος της Εισαγγελίας Πρωτο¬ 
δικών Αθηνών. 

β) Ιωάννης Τσενές, Προϊστάμενος Δημοσιονομικής Διεύθυνσης 
Κεντρικής Υπηρεσίας Υπουργείου Οικονομικών. 

γ) Νικήτας Νιάρχος, Πρόεδρος του Χρηματιστηρίου Αθηνών. 

2. Αναπληρωματικά μέλη: (αντίστοιχα προς τα τακτικά) 

α) Ευστάθιος Κοκμοτός, Κων/νος Νικάς, Γεώργιος Καλογε- 

ρογιάννης, Δημήτριος Κοσματόπουλος Εισαγγελείς Πρωτοδι¬ 
κών Αθηνών και Ευάγγελος Παντιώρας, Νικόλαος Σεϊντής, Εμ¬ 
μανουήλ Ρασιδάκης, Θεοφάνιά Κοντοθανάση, Άννα Ζαΐρη, Δη- 
μήτριος Πατατούκας, Σωτήριος Μπάγιας, Παντελής Στραγά- 
λης, Αθανάσιος Ψαρράκης, Ιωάννης Καραϊσκος, Ηλιος Κολιού- 
σης, Χρήστος Κουμπής, Δημήτριος Ζαχαρόπουλος, Ισίδωρος 
Ντογιάκος, Χαρίλαος Ζυγογιάννης, Παναγιώτης Μπρακουμά- 
τσος, Γεώργιος Γεράκης, Γεώργιος Κτιστάκης και Νικόλαος 
Ρέββας, Αντεισαγγελείς Πρωτοδικών Αθηνών. 

β) Γεώργιος Τζερμιάς, Ιωάννης Τσούτσος και Κων/νος Τσού- 
μας Προϊστάμενοι Δημοσιονομικών Διευθύνσεων Κεντρικής Υπη¬ 
ρεσίας Υπουργείου Οικονομικών. 

γ) Γεώργιος Περβανάς Αντιπρόεδρος του Χρηματιστηρίου 
Αθηνών. 

3. Γραμματέα της Επιτροπής ορίζουμε τον υπάλληλο με 
βαθμό Α' του κλάδου ΠΕΙ-Δημοσιονομικού του Γενικού Λογι¬ 
στηρίου του Κράτους Νικόλαο Ρεμπούτσικα με αναπληρωτές του 
τον Ιωάννη Αργύρη και Δημήτριο Ντάσιο υπαλλήλους με βαθμό 
Β' του ίδιου Κλάδου. 


Η απόφαση αυτή να δημοσιευθεί στην Εφημερίδα της Κυβερνήσεως. 
. Αθήνα, 16 Δεκεμβρίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 


♦ 


Αριθ. Β2-4950 

Άδεια παροχής υπηρεσιών στο Σκεύο Παπαϊωάννου. 


( 6 ) 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 


Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και 
τη λειτουργία των Ανωτάτων Εκπ/κών Ιδρυμάτων» όπως συ¬ 
μπληρώθηκε με την παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π.Δ/γμα (ΦΕΚ 175/29.11.83 
τ. Ά). 

3. Το αριθ. 14874/632/6/87 έγγραφο του Ελεγκτικού Συ¬ 
νεδρίου. 

4. Την αριθ. Η. 4981/88 (ΦΕΚ 531/27.7.88 τ. Β') από¬ 
φαση εκχώρησης αρμοδιοτήτων. 

5. Το αριθ. 4662/11.11.88 έγγραφο του Παν/μίου Κρήτης, 
αποφασίζουμε: 

Παρέχουμε την άδεια στο Σκεύο Παπαϊωάννου Λέκτορα του 
Παιδαγωγικού τμήματος Νηπιαγωγών του Παν/μίου Κρήτης 
για να προσφέρει τις υπηρεσίες του στον Οργανισμό Απασχολή- 
σεως Εργατικού Δυναμικού (Ο.Α.Ε.Δ.) του Υπουργείου Εργα¬ 
σίας κατά το χρονικό διάστημα από 1.12.1988 έως 
30.11.1989. 


Το σύνολο των αποδοχών και από τις δύο θέσεις δεν μπορεί να 
υπερβαίνει σε καμιά περίπτωση το ανώτατο όριο απολαβών του 
άρθρου 6 του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρί¬ 
στων αποδοχών που λαμβάνει ως μέλος του ΔΕΠ και τα 3/4 του 
συνόλου των ακαθαρίστων κάθε φύσης αμοιβών του για την απα¬ 
σχόλησή του στην παραπάνω θέση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Δεκεμβρίου 1988 

Με εντολή Υπουργού 
Ο Γεν. Γραμματέας 
ΙΩΑΝΝΗΣ ΠΑΝΑΡΕΤΟΣ 


Αριθ. Β2-4772 (7) 

Άδεια παροχής υπηρεσιών στον Κωνσταντίνο Παναγόπουλο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και 
τη λειτουργία των Ανωτάτων Εκπ/κών Ιδρυμάτων» όπως συ¬ 
μπληρώθηκε με την παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π.Δ/γμα (ΦΕΚ 175/29.11.83 
τ.Α’). 

3. Τα αριθ. 14874/632/6/87 και 11527/507/10.5.88 
έγγραφα του Ελεγκτικού Συνεδρίου. 

4. Την αριθ. Η.4981/88 (ΦΕΚ 531/27.7.88 τ.Β') απόφαση 

εκχώρησης αρμοδιοτήτων. V · 

5. Το αριθ. 21248/31.10.88 έγγραφο του Ε.Μ. Πολυτε¬ 
χνείου, αποφασίζουμε: 

Παρέχουμε την άδεια στον Κωνσταντίνο Παναγόπουλο Ανα¬ 
πληρωτή Καθηγητή του Τμήματος Μηχανικών. Μεταλλείων Με¬ 
ταλλουργών του Ε.Μ. Πολυτεχνείου για να προσφέρει τυ; υπηρε¬ 
σίες του στην Ελληνική Εταιρεία Βιομηχανικών και Μεταλλευτι¬ 
κών Επενδύσεων Α.Ε. (ΕΛΕΒΜΕ) από 1.9.88 έώς'31.8.89.. 

Το σύνολο των αποδοχών και από τις δύο θέσεις δεν μπορεί να 
υπερβαίνει σε καμιά περίπτωση το ανώτατο όριο απολαβών του 
άρθρου 6 του Ν. 1256/82. ; 

Ο ανωτέρω δικαιούται να λαμβάνει το σύνολο των ακαθαρί¬ 
στων αποδοχών που λαμβάνει ως μέλος του ΔΕΠ και τα % του 
συνόλου των ακαθαρίστων κάθε φύσης αμοιβών του για την απα¬ 
σχόλησή του στην παραπάνω θέση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Δεκεμβρίου 1988 

Με εντολή Υπουργού 
Ο Γεν. Γραμματέας 
ΙΩΑΝΝΗΣ ΠΑΝΑΡΕΤΟΣ 

-♦- 

Αριθ. 24156/747 (8) 

Έγκριση Κανονισμού του ΕΟΜΜΕΧ περί «Χρηματικής Ενίσχυ¬ 
σης για την Εκμετάλλευση Εναλλακτικών Πηγών Ενέργειας 

και Ορθολογικής Χρησιμοποίησής της από τις Μ.Μ.Ε.». 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Νόμου 1558/85 (ΦΕΚ 137/Α/26.7.1985) 
«Κυβέρνηση και Κυβερνητικά όργανα». 

β) Του Προεδρικού Διατάγματος 229/86 (ΦΕΚ 96/Α/ 
16.7.1986) «Σύσταση και Οργάνωση της Γενικής Γραμματείας 
Βιομηχανίας». 

γ) Του Νόμου 1472/84 (ΦΕΚ 112/Α/6.8.84) «Συμπλή¬ 
ρωση, τροποποίηση και κατάργηση διατάξεων του ιδρυτικού νό¬ 
μου του ΕΟΜΜΕΧ (Νόμος 707/77 ΦΕΚ 273/Α/21.9.77) και 
άλλες διατάξεις», και ιδίως του άρθρου 1 παράγραφος 2 περί¬ 
πτωση ββ αυτού. 

2. Την Υ1321/25.9.87 (ΦΕΚ 531/Β/30.9.87) απόφαση 
του Πρωθυπουργού Ανάθεση αρμοδιοτήτων στον Αναπληρωτή 
Υπουργό Βιομηχανίας, Ενέργειας και Τεχνολογίας Κ. Παπανα- 
γιώτου». 

3. Την 6/26Ε/16.11.1988 απόφαση του Διοικητικού Συμ¬ 
βουλίου του ΕΟΜΜΕΧ, με την οποία εγκρίθηκε ο Κανονισμός 
Χρηματικής Ενίσχυσης για την Εκμετάλλευση Εναλλακτικών 
Πηγών Ενέργειας και Ορθολογικής Χρησιμοποίησής της από τις 
Μ.Μ.Ε., αποφασίζουμε: 

1. Εγκρίνουμε τον Κανονισμό Χρηματικής Ενίσχυσης για την 
Εκμετάλλευση Εναλλακτικών Πηγών Ενέργειας και. Ορθολογι¬ 
κής Χρησιμοποίησής της από τις Μικρομεσαίες Μεταποιητικές 

Επιχειρήσεις. 

2. Η απόφαση αυτή και ο επισυναπτόμενος Κανονισμός να δη- 
μοσιευθούν στην Εφημερίδα της Κυβερνήσεως. 

3. Ο υπόψη Κανονισμός ισχύει από τη δημοσίευσή του στην 
Εφημερίδα της Κυβερνήσεως. 

Αθήνα, 15 Δεκεμβρίου 1988 

Ο ΑΝΑΠΛΗΡΩΤΉΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 


ΚΑΝΟΝΙΣΜΟΣ ΧΡΗΜΑΤΙΚΗΣ ΕΝΙΣΧΥΣΗΣ ΓΙΑ ΤΗΝ 
ΕΚΜΕΤΑΛΛΕΥΣΗ ΕΝΑΛΛΑΚΤΙΚΩΝ ΠΗΓΩΝ 
ΕΝΕΡΓΕΙΑΣ ΚΑΙ ΟΡΘΟΛΟΓΙΚΗΣ ΧΡΗΣΙΜΟΠΟΙΗΣΗΣ 
ΤΗΣ ΑΠΟ ΤΙΣ Μ.Μ.Ε. 

(ΠΡΟΓΡΑΜΜΑ νΑΕΟΚΕΝ) 

1. Εισαγωγή: 

Ο ΕΟΜΜΕΧ στα πλαίσια του προγράμματος νΑΕΟΚΕΝ, πα- 
ρέχει χρηματική ενίσχυση στις ΜΜΕ και λοιπούς φορείς για την 
εκμετάλλευση των τοπικών ενεργειακών πόρων, της ορθολογι- 
κής χρησιμοποίησης της ενέργειας, από τις ΜΜΕ, καθώς και της 
προώθησης και διάδοσης νέων τεχνολογιών. 

Το πρόγραμμα αποβλέπει: 

- στην εκμετάλλευση εναλλακτικών πηγών ενέργειας από τις 
ΜΜΕ. 

- στην εξοικονόμιση ενέργειας και 

- στην υποκατάσταση πετρελαίου. 

2. ΓΕΩΓΡΑΦΙΚΟ ΠΕΔΙΟ ΕΦΑΡΜΟΓΗΣ ΤΟΥ ΠΡΟ¬ 
ΓΡΑΜΜΑΤΟΣ 

Το πρόγραμμα εφαρμόζεται για όλη την Ελλάδα, εκτός της 
ζώνης Α του Νομού Αττικής, όπως έχει καθοριστεί από το Ν. 
1262/82. 

3. ΦΟΡΕΙΣ ΠΟΥ ΜΠΟΡΟΥΝ ΝΑ ΕΝΤΑΧΘΟΥΝ ΣΤΟ 
ΠΡΟΓΡΑΜΜΑ 

Οι φορείς που μπορούν να ενταχθούν στο πρόγραμμα είναι: 

- Μ.Μ.Ε. 

- Ο.Τ.Α. 

- Συνεταιρισμοί 

- Εκπαιδευτικά Ιδρύματα 

- Οργανισμοί και επιχειρήσεις του δημόσιου τομέα 

- Επιχειρήσεις του ιδιωτικού τομέα παροχής υπηρεσιών ή τε¬ 
χνικής βοήθειας σε ενεργειακά θέματα.-" 

4. ΕΝΕΡΓΕΙΕΣ ΠΟΥ ΕΝΤΑΣΣΟΝΤΑΙ ΣΤΟΝ ΚΑΝΟΝΙ¬ 
ΣΜΟ 

I. ΟΡΘΟΛΟΓΙΚΗ ΧΡΗΣΙΜΟΠΟΙΗΣΗ ΤΗΣ ΕΝΕΡΓΕΙΑΣ 
ΑΠΟ ΤΙΣ ΜΜΕ ΤΟΥ ΒΙΟΜΗΧΑΝΙΚΟΥ ΤΟΜΕΑ 

Στην παραπάνω έννοια περιλαμβάνονται: 

α. Η εξοικονόμηση ενέργειας 

Οι εργασίες που ανταποκρίνονται στα κριτήρια επιλογής είναι: 

I. μελέτες περιβαλλοντικών επιπτώσεων (όπως προβλέπεται 
στην οδηγία 85/337/ΕΟΚ). 

II. μελέτες σκοπιμότητας ή και επενδύσεις για τη μείωση της 
ειδικής ενεργειακής κατανάλωσης, όπως εργασίες μόνωσης, ρύθ¬ 
μισης, θερμομόνωσης, εγκαταστάσεων, θερμικής εξισορρόπησης 
και εργασίες ορθολογικοποίησης των παραγωγικών διαδικασιών 
που αφορούν την ενέργεια. 

β. Η υποκατάσταση του πετρελαίου. 

Οι εργασίες που ανταποκρίνονται στα κριτήρια επιλογής είναι: 

I. μελέτες περιβαλλοντικών επιπτώσεων (όπως προβλέπεται 
από την οδηγία 85/337/ΕΟΚ). 

II. μελέτες σκοπιμότητας ή και επενδύσεις για την αποδοτική 
χρησιμοποίηση του φυσικού αερίου, ή συνδυασμένη παραγωγή 
ηλεκτρισμού και θερμότητας, την ανάκτηση των θερμικών απο¬ 
βλήτων ή την αντικατάσταση των πετρελαϊκών προϊόντων με 
αστικά γεωργικά και βιομηχανικά απόβλητα με λιγνήτη ή τύρφη 
καθώς και με υποπροϊόντα γεωργικής και δασικής προέλευ¬ 
σης. 

II. ΠΡΟΩΘΗΣΗ ΣΕ ΤΟΠΙΚΟ ΚΑΙ ΠΕΡΙΦΕΡΕΙΑΚΟ ΕΠΙ¬ 


ΠΕΔΟ ΤΗΣ ΟΡΘΟΛΟΓΙΚΗΣ ΧΡΗΣΙΜΟΠΟΙΗΣΗΣ ΤΟΥ 
ΕΝΕΡΓΕΙΑΚΟΥ ΔΥΝΑΜΙΚΟΥ 

α. Έρευνες και μελέτες 

Αυτές περιλαμβάνουν μελέτες και έρευνες που θα αναφέρονται 
στην καλύτερη εκμετάλλευση του ενεργειακού δυναμικού της Ελ¬ 
λάδας και θα επιτρέπουν τον καλύτερο εντοπισμό δυνατοτήτων 
εκμετάλλευσης των τοπικών ενεργειακών πόρων από τις ΜΜΕ 
και ορθολογικής χρησιμοποίησης της ενέργειας. 

Ενδεικτικά οι μελέτες και έρευνες μπορούν να καλύπτουν τις 
παρακάτω κατηγορίες. 

- Χρησιμοποίηση ηλιακής ενέργειας - εγκατάσταση ηλιακών 
και φωτοβολταϊκών συστημάτων. 

- Υποκατάσταση πετρελαίου και αξιοποίηση αποβλήτων 

- Εκμετάλλευση αιολικής ενέργειας 

- Πρότυπα παραδοσιακά συστήματα και αντλίες θερμότη¬ 
τας 

- Προσαρμογή των αγορών τεχνικού εξοπλισμού που χρησι¬ 
μοποιείται στην εκμετάλλευση των ενεργειακών πόρων στις τοπι¬ 
κές συνθήκες 

- Κατάστρωση τοπικών και περιφερειακών ενεργειακών προ¬ 
γραμμάτων. 

β. Παροχή συμβουλών και τεχνικής βοήθειας για: 

- τη χρησιμοποίηση τεχνικού εξοπλισμού και μεθόδων για 
την εκμετάλλευση των τοπικών ενεργειακών πόρων 

- την ορθολογική χρησιμοποίηση της ενέργειας και 

- την ενθάρρυνση του σχεδιασμού, της παραγωγής και της 
εγκατάστασης των εν λόγω υλικών, του τεχνικού εξοπλισμού και 
των μεθόδων. 

Προκειμένου να καλυφθεί η ανάπτυξη ενδογενούς τεχνογνω¬ 
σίας είναι απαραίτητο να ενθαρρυνθεί ο σχεδιασμός, η παρα¬ 
γωγή, η εγκατάσταση νέων προϊόντων ή νέων μορφών παραγω¬ 
γικής διαδικασίας. 

Η ενθάρρυνση μπορεί να γίνεται με την παροχή τεχνολογικής 
βοήθειας σε τομείς όπως: 

- κατασκευή και δοκιμή νέου προϊόντος ή βελτίωση ενός 
υπάρχοντος 

- μέθοδοί εξοικονόμησης ενέργειας 

- αξιοποίηση ήπιων μορφών ενέργειας σε νέους τομείς 

- μέθοδοι που συμβάλλουν στην προστασία περιβάλλοντος 

Ενδεικτικά αναφέρονται οι ακόλουθες κατηγορίες: 

- χρησιμοποίηση ηλιακών συλλεκτών για χρήση στη γεωρ¬ 
γία (ξήρανση προϊόντων, θερμοκήπια κ.λπ.) 

- υποκατάσταση πετρελαίου, αξιοποίηση αποβλήτων 

- εκμετάλλευση αιολικής ενέργειας 

- πρότυπα παθητικά συστήματα αντλίες θερμότητας > 

γ. Ανάληψη ενημερωτικών και διαφημιστικών εκστρατειών 

5. ΕΠΙΛΕΞΙΜΕΣ ΔΑΠΑΝΕΣ - ΕΠΙΧΟΡΗΓΗΣΗ 

Σαν επιλέξιμες δαπάνες για τα προγράμματα που εντάσσονται 
στον κανονισμό αυτό (μελέτες και έρευνες, τεχνική βοήθεια και 
υπηρεσίες, διαφημιστική και ενημερωτική εκστρατεία) νοούνται 
οι δαπάνες που αφορούν τα συγκεκριμένα προγράμματα και 
μόνο. 

Στις δαπάνες δεν συμπεριλαμβάνονται οι πάγιες εγκαταστά¬ 
σεις. 

Η χρονική διάρκεια των προγραμμάτων παροχής τεχνικής 
βοήθειας ή υπηρεσιών δεν μπορεί να είναι πάνω από 3 χρόνια. 

Η επιχορήγηση των προγραμμάτων που εντάσσονται στον κα¬ 
νονισμό αυτό ανέρχεται στο 70% του κόστους. 

Οι επενδύσεις των περιπτώσεων 4.1.α. και 4.1.β. θα υποβάλ¬ 
λονται και θα εξετάζονται σύμφωνα με τις διατάξεις του Ν. 
1262/82. Οι επενδύσεις αυτές θα εξετάζονται κατά προτεραιό¬ 
τητα από τον ΕΟΜΜΕΧ. 

6. ΚΡΙΤΗΡΙΑ ΑΞΙΟΛΟΓΗΣΗΣ ΠΡΟΓΡΑΜΜΑΤΩΝ ΠΟΥ 
ΥΠΟΒΑΛΛΟΝΤΑΙ ΓΙΑ ΧΡΗΜΑΤΙΚΗ ΕΝΙΣΧΥΣΗ 

- Η ικανότητα του φορέα να εκτελέσει το πρόγραμμα. 

- Η ανταπόκριση του προτεινόμενου προγράμματος στις αναπτυ¬ 
ξιακές ανάγκες και δυνατότητες της περιφέρειας ή της επιχείρη¬ 
σης. 

- Η τεκμηρίωση και πληρότητα του υποβαλλομένου προγράμμα¬ 
τος. 

- Η εξοικονόμιση ενέργειας και η συναλλαγματική ωφέλεια. 

- Η χρησιμοποιούμενη τεχνολογία ή τεχνογνωσία. 

7. ΔΙΑΔΙΚΑΣΙΑ ΓΙΑ ΤΗΝ ΕΝΤΑΞΗ ΣΤΟ ΠΡΟ¬ 
ΓΡΑΜΜΑ 

Οι ενδιαφερόμενοι φορείς υποβάλλουν έντυπη αίτηση με ανα¬ 
λυτική παρουσίαση του προγράμματος τους στα κατά τόπους Πα¬ 
ραρτήματα ή Γραφεία του ΕΟΜΜΕΧ. 

Η αίτηση εξετάζεται από την αρμόδια Δ/νση του ΕΟΜΜΕΧ 
στα Κεντρικά ή από τα κατά τόπους Παραρτήματά του στην υπό¬ 
λοιπη χώρα. 

Η αξιολόγηση των λοιπών προγραμμάτων (μελέτες, τεχνική 
βοήθεια, κ.λπ.) θα γίνεται από τη Δ.Τ.Β. (Διεύθυνση Τεχνικής 
Βοήθειας), σε συνεργασία με τις άλλες Δ/νσεις του ΕΟΜΜΕΧ, 
ανάλογα με την περίπτωση. Την ευθύνη, στην Κεντρική Υπηρε¬ 
σία, για την αξιολόγηση των επενδύσεων, έχει η Δ.Χ.Χ. (Διεύ¬ 
θυνση Χρηματοπιστωτικών Χορηγήσεων) 

Η τελική έγκριση των υποβαλλομένων προγραμμάτων γίνεται 
από τις 3μελείς επιτροπές, που θα συσταθούν κατά Περιφέρεια με 
απόφαση της Γενικής Δ/νσης. 

Σε περίπτωση που η αίτηση απορριφθεί ο ενδιαφερόμενος φο¬ 
ρέας μπορεί να ζητήσει επανεξέταση του αιτήματος του, από το 
Δ.Σ. του Ε.Ο.Μ.Μ.Ε.Χ. 

Μετά την έγκριση υπογράφεται σύμβαση του φορέα με τον 
ΕΟΜΜΕΧ. 

8. ΤΡΟΠΟΣ ΚΑΤΑΒΟΛΗΣ ΤΗΣ ΧΡΗΜΑΤΙΚΗΣ ΕΝΙΣΧΥ¬ 
ΣΗΣ. 

Η χρηματική ενίσχυση καταβάλλεται ως εξής: 

α. Μελέτες - έρευνες. 

Η ενίσχυση καταβάλλεται σε δύο δόσεις. Με την υπογραφή της 
σύμβασης καταβάλλεται η πρώτη δόση που αντιστοιχεί στο 50% 


του κόστους. Το υπόλοιπο 50% καταβάλλεται μετά την κατά¬ 
θεση της συγκεκριμένης έρευνας ή μελέτης στον ΕΟΜΜΕΧ και 
μετά από το σχετικό έλεγχο. 

β. Για τεχνική βοήθεια και υπηρεσίες. 

Με την υπογραφή της σύμβασης καταβάλλεται η πρώτη δόση 
που αντιστοιχεί στο 60% της ενίσχυσης του πρώτου έτους. 

Η δεύτερη δόση που αντιστοιχεί στο υπόλοιπο της ενίσχυσης 
του πρώτου έτους καταβάλλεται μετά από αίτηση του δικαιούχου 
που συνοδεύεται από έκθεση προόδου του προγράμματος απ’ 
όπου προκύπτει ότι έχει δαπανηθεί το σύνολο σχεδόν της πρώτης 
δόσης. Στα παραπάνω γίνεται έλεγχος από την αρμόδια Υπηρε¬ 
σία του ΕΟΜΜΕΧ. 

Το ίδιο ισχύει και για τη δεύτερη και λοιπές ετήσιες περιόδους 
του προγράμματος. 

γ. Διαφημιστική και ενημερωτική εκστρατεία. 

Η καταβολή και χρηματική ενίσχυση καθορίζεται στη σχετική 
σύμβαση κατά περίπτωση. 

Ο ΕΟΜΜΕΧ έχει τη δυνατότητα να διενεργεί ελέγχους στους 
φορείς που επιχορηγούνται για τη διαπίστωση της πορείας του 
προγράμματος και των δαπανών αυτού. 

Τυχόν δε ποσά που καταβλήθηκαν και δεν δαπανήθηκαν για 
το πρόγραμμα, επιστρέφονται στον ΕΟΜΜΕΧ. 

9. ΕΝΑΡΞΗ ΤΩΝ ΠΡΟΓΡΑΜΜΑΤΩΝ 

Αμέσως μετά την υποβολή της αίτησης ο φορέας μπορεί να ξε¬ 
κινήσει το πρόγραμμα με δική του ευθύνη. 

Η ημερομηνία έναρξης του προγράμματος θεωρείται η ημερο¬ 
μηνία υποβολής της αίτησης. 

Οπωσδήποτε αποκλείεται η σώρευση των ενισχύσεων που χο¬ 
ρηγούνται δυνάμει του παρόντος κοινοτικού προγράμματος με τις 
ενισχύσεις που προβλέπονται από άλλες διατάξεις του κανονισμού 
του Ευρωπαϊκού Ταμείου Περιφερειακής Ανάπτυξης ή από τους 
Κανονισμούς (ΕΟΚ) αρ. 2618/80 και (ΕΟΚ) αρ. 2619/80. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




